Document ID: 32013D0525

TARYBOS ĮGYVENDINIMO SPRENDIMAS
2013 m. spalio 22 d.
kuriuo iš dalies keičiamas Įgyvendinimo sprendimas 2011/77/ES dėl Sąjungos finansinės pagalbos suteikimo Airijai
(2013/525/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2010 m. gegužės 11 d. Tarybos reglamentą (ES) Nr. 407/2010, kuriuo nustatoma Europos finansinės padėties stabilizavimo priemonė (1), ypač į jo 3 straipsnio 2 dalį,
atsižvelgdama į Europos Komisijos pasiūlymą,
kadangi:
(1)
Airijos prašymu Taryba Įgyvendinimo sprendimu 2011/77/ES (2) jai suteikė finansinę pagalbą remiant griežtą ekonomikos ir reformų programą, kuria siekiama atkurti pasitikėjimą, sudaryti sąlygas tvariam ekonomikos augimui atkurti ir apsaugoti Airijos, euro zonos ir Sąjungos finansinį stabilumą;
(2)
2013 m. liepos 10 d. Komisija baigė dešimtąją Airijos ekonomikos reformų programos peržiūrą;
(3)
siekiant sudaryti sąlygas išsamiai ir nuodugniai įvertinti programos sąlygų laikymąsi deramai atliekant galutinę peržiūrą ir užtikrinti, kad sprendimas dėl paskutinės finansinės pagalbos išmokos būtų įvykdytas laiku, būtina trumpam laikui pratęsti finansinės pagalbos užtikrinimo laikotarpį;
(4)
todėl Įgyvendinimo sprendimas 2011/77/ES turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Įgyvendinimo sprendimo 2011/77/ES 1 straipsnio 2 dalis pakeičiama taip:
„2. Finansinė pagalba suteikiama trejus metus ir du mėnesius nuo pirmosios dienos po šio sprendimo įsigaliojimo.“
2 straipsnis
Šis sprendimas įsigalioja pranešimo apie jį dieną.
3 straipsnis
Šis sprendimas skirtas Airijai.
Priimta Liuksemburge 2013 m. spalio 22 d.

Labels: 2
19
5
18
15